கேள்வி: கோசி ஆறு பற்றி தகவல் சொல்.
பதில்: கோசி ஆறு (''Koshi River'', நேபாள மொழி: कोशी नदी) நேபாளம், இந்தியாவின் பீகார் மாநிலத்திலும் ஓடும் ஓர் ஆறு. இது கங்கையின் மிகப்பெரிய துணை ஆறுகளில் ஒன்று. இவ்வாற்றில் 69,300 சதுர கி.மீ. பரப்பளவு நீர் பாய்கிறது. இந்த ஆற்றிலிருக்கும் வண்டல் காரணமாக அடிக்கடி வழிமாறிப் பாய்வதால் பண்டைக்காலம் தொட்டே வெள்ளம் ஏற்பட்டு வருகின்றன. இதனால் ஏற்பட்ட பல பாதிப்புகளால், இவ்வாற்றை ''பீகாரின் துக்கம்'' என்று அழைத்தனர். ஆகஸ்ட் 2008ல் கோசி ஆறு 100 ஆண்டுகளுக்கு முன்னர் அமைந்த வழியாக மறுபடி பெருக்கெடுத்தத்தில் வெள்ளம் ஏற்பட்டு 60 மக்கள் உயிரிழந்தனர்; 2 மில்லியனுக்கும் அதிகமான மக்கள் பாதிக்கப்பட்டனர்.